Марафон дзяліўся на чатыры этапы. Хлопцы і дзяўчаты згуртаваліся ў каманды і абаранялі гонар сваёй навучальнай установы. Кожны этап прайшоў у розных школах. Удзельнікаў віталі і натхнялі на перамогу тэматычнымі мастацкімі нумарамі іх жа аднагодкі. Усе каманды выдзяляліся адметнай спартыўнай формай. Падчас кожнага са спаборніцтваў балельшчыкі горача падтрымлівалі свае каманды, што, безумоўна, надавала юным спартсменам упэўненасці.